CĒSU NOVADA PAŠVALDĪBAS IEPIRKUMA KOMISIJAS
25.08.2026. ATBILDES UZ IEINTERESĒTO PIEGĀDĀTĀJU UZDOTAJIEM JAUTĀJUMIEM
par atklātu konkursu “Nacionālā dokumentārā mantojuma un Nacionālā muzeju krājuma saglabāšanas infrastruktūras izveide Cēsīs”,
iepirkuma identifikācijas Nr. CNP/2026/8/ERAF

Jautājums: 
Konkursa nolikuma 12.2.5. punktā noteiktajā vērtēšanas kritērijā K2 paredzēts, ka Konkursa nolikuma 9.2.9. apakšpunktā piedāvātajam atbildīgajam būvdarbu vadītājam ir pieredze kā atbildīgajam būvdarbu vadītājam jaunbūves vai pārbūves objektā, “kura ietvaros veikta ģeotermālā siltumsūkņa siltumapgādes sistēmas izbūve, tai skaitā zemes siltuma ieguves sistēma (piemēram, ģeotermālās zondes) un kurā minētā sistēma nodrošina apkuri un/vai dzesēšanu telpām ar kopējo apkurināmo un/vai dzesējamo platību vismaz 1000 m².”
Lūdzam Pasūtītāja iepirkuma komisiju skaidrot, vai saimnieciski visizdevīgākā piedāvājuma izvēles kritērija K2 ietvaros maksimālais punktu skaits tiks piešķirts, ja pretendenta piesaistītajam atbildīgajam būvdarbu vadītājam būs pieredze objektā ar kopējo telpu  apkurināmo un/vai dzesējamo platību vismaz 1000 m², kur visu objekta telpu platības apkure un/vai dzesēšana ir nodrošināta, izbūvējot vairākas ģeotermālo siltumsūkņu siltumapgādes sistēmas, tai skaitā zemes siltuma ieguves sistēmas (piemēram, ģeotermālās zondes).
Atbilde: 
Pasūtītājs paskaidro, ka sistēmu var veidot vairāki ģeotermālo siltumsūkņu siltumapgādes un/vai dzesēšanas inženiertīkli, kas nodrošina vienā objektā apkures un/vai dzesēšanas funkciju vismaz 1000 m² platībā.

